EkBass/fiwiki-20250220-pages-articles huggingface dataset:
Ronnie DeVoe

Ronald Boyd ”Ronnie” DeVoe Jr. (s. 17. marraskuuta 1967), joka tunnetaan myös taiteilijanimillä R.D., Ronnie D., Ron ja Big Ron, on yhdysvaltalainen muusikko, joka on yksi R&B;:tä ja popmusiikkia tuottavan yhtyeen New Editionin sekä R&B;:tä ja hip hopia tuottavan yhtyeen Bell Biv DeVoen jäsenistä. Hän syntyi Roxburyssa, Massachusettsissa. ==Diskografia== ===New Edition=== * Candy Girl (1983) * New Edition (1984) * All for Love (1985) * Under the Blue Moon (1986) * Heart Break (1988) * Home Again (1996) * One Love (2004) ===Bell Biv DeVoe=== * Poison (1990) * Hootie Mack (1993) * BBD (2001) * Three Stripes (2017) ==Lähteet== ==Aiheesta muualla== Luokka:Bell Biv DeVoen jäsenet Luokka:New Editionin jäsenet Luokka:Vuonna 1967 syntyneet Luokka:Yhdysvaltalaiset hip hop -artistit Luokka:Yhdysvaltalaiset poplaulajat Luokka:Yhdysvaltalaiset rhythm and blues -muusikot Luokka:Elävät henkilöt
Bell Biv DeVoe

Bell Biv DeVoe, joka tunnetaan myös nimellä BBD, on yhdysvaltalainen yhtye, jonka kolme New Editionin jäsentä perustivat vuonna 1989. Yhtye koostuu kolmesta jäsenestä: Ricky Bellistä, Michael Bivinsistä ja Ronnie DeVoesta. Bell, Bivins ja DeVoe perustivat yhtyeen tuottajien Jimmy Jamin ja Terry Lewisin ehdotuksesta. Hyväksyessään idean MCA Records kirjoitti nimen muodossa Bell Bivins DeVoe, mutta Bivins ehdotti sukunimensä kolmen viimeisen kirjaimen poistamista, jolloin nimi tuli nykyiseen muotoonsa. Public Enemyn tuottajien Eric Sadlerin, Hank Shockleen ja Keith Shockleen ja monien muiden avulla Bell Biv DeVoe julkaisi esikoisalbuminsa Poison MCA Recordsilla vuonna 1990. Albumin kerrotaan olevan 1990-luvun alun new jack swing -musiikkityylin edelläkävijöistä, yhdistäen hip hopia, funkia, soulia ja popmusiikkia. Poison sijoittui Billboardin Top R&B;/Hip-Hop Albums -listan ensimmäiselle sijalle, ja albumin kappaleet ”Poison” sekä ”Do Me!” sijoittuivat molemmat Billboard Hot 100 -listan kolmannelle sijalle. ==Diskografia== ===Albumit=== * Poison (1990) * Hootie Mack (1993) * BBD (2001) * Three Stripes (2017) ===Singlet=== * Poison (1990) * Do Me! (1990) * B.B.D. (I Thought it Was Me)? (1990) * When Will I See You Smile Again? (1991) * She's Dope! (1991) * Word to the Mutha! (1991) * The Best Things in Life Are Free (1992) * Gangsta (1993) * Above the Rim (1993) * Something in Your Eyes (1993) * The Hot Shit (2001) * Run (2016) * Finally (2017) ==Lähteet== Luokka:New jack swing -yhtyeet Luokka:Yhdysvaltalaiset hip hop -yhtyeet Luokka:Yhdysvaltalaiset poikabändit Luokka:Yhdysvaltalaiset rhythm and blues -yhtyeet
Vesa Heinonen (yleisurheilija)

Vesa Johannes Heinonen (s. 6. kesäkuuta 1948 Pyhäjärvi) on aktiiviuransa päättänyt suomalainen kymmenottelija ja aitajuoksija. Hän edusti Pyhäjärven Pohtia. Kalevan kisoista Heinonen saavutti kymmenottelun hopeaa vuonna 1974 sekä samana vuonna pronssia 110 metrin aitajuoksusta. Ennätyksikseen hän otteli seitsenottelussa pisteet 4189 pistettä (1973) ja kymmenottelussa pisteet 7580 (1974). 60 metrin aidoissa Heinonen juoksi ennätyksekseen käsiajan 8,3 s (1975) ja 110 metrin aidoissa ajan 14,7 s (1975). Virallisiin kilpailuihin hän ei ole osallistunut vuoden 1986 jälkeen. == Lähteet == Luokka:Suomalaiset yleisurheilun moniottelijat Luokka:Suomalaiset pika- aitajuoksijat Luokka:Vuonna 1948 syntyneet Luokka:Elävät henkilöt
Sirpa Rautio

Sirpa Rautio toimi Uuraisten kunnan kunnanjohtajana vuodesta 1976 vuoteen 2010. Aloittaessaan 29-vuotiaana Uuraisten kunnanjohtajana hän oli Suomen ensimmäinen naispuolinen kunnanjohtaja. Rautio on kotoisin Laihialta. Ennen uraa Uuraisilla Rautio toimi Ranualla kunnansihteerinä. Hän tuli Uuraisille samaan virkaan ja nousi lopulta kunnan johtoon. Rautio on suorittanut kunnallistutkinnon Tampereen yliopistossa. == Lähteet == Luokka:Uuraisten kunnanjohtajat Luokka:Elävät henkilöt Luokka:Syntymävuosi puuttuu
Vesa Jääskeläinen

Vesa Kullervo Jääskeläinen (s. 15. lokakuuta 1944 Keuruu) on aktiiviuransa päättänyt suomalainen kymmenottelija. Hän edusti Turun Urheiluliittoa. Kalevan kisoista Jääskeläinen saavutti kymmenottelun hopeaa vuonna 1972 ja pronssia vuonna 1974. Ennätyksekseen hän otteli kymmenottelussa pisteet 7394 (1973). Virallisiin kilpailuihin Jääskeläinen ei ole osallistunut vuoden 1974 jälkeen. == Lähteet == Luokka:Suomalaiset yleisurheilun moniottelijat Luokka:Vuonna 1944 syntyneet Luokka:Elävät henkilöt
Poison (albumi)

Poison on yhdysvaltalaisen rhythm and bluesin ja hip hopin yhtyeen Bell Biv DeVoen esikoisalbumi, joka julkaistiin MCA Records -levy-yhtiöllä 20. maaliskuuta 1990. Albumi sijoittui Billboardin Top R&B;/Hip-Hop Albums -listan ensimmäiselle sijalle ja Billboard 200 -listan viidennelle sijalle. ==Kappaleet== ==Arvostelut== *AllMusic: ==Lähteet== Luokka:Bell Biv DeVoen albumit Luokka:Vuoden 1990 esikoisalbumit
Elo Viiding

Elo Viiding, kirjailijanimi Elo Vee (s. 20. maaliskuuta 1974 Tallinna, ViroElo Viiding, Eesti biograafiline andmebaas ISIK viitattu 4.3.2018) on virolainen kirjailija. (sisältää linkin suomennettuun novelliin.) Taiteilijaperheeseen syntyneen Elo Viidingin suvussa on runoilijaisän Juhan Viidingin ja musiikinopettajaäiti Riina Viidingin lisäksi isoisä kirjailija ja kääntäjä Paul Viiding (1904–1962) ja isoäiti kääntäjä Linda Viiding (1906–2003). Viidingin puoliso on kirjallisuudentutkija ja kriitikko Jaanus Adamson. Hän on ollut aikaisemmin avioliitossa suomalaisen runoilijan Tommi Parkon kanssa. Viiding on luonut hahmon Rosalinda Triipla, joka hän runoissaan ilmoittaa olevansa. Jukka Koskelainen mukaan Viiding vertautuu 1960-luvun suureen nimeen Artur Alliksaariin, mutta hän hakee vertauskohtia myös 1900-luvun alkupuolen virolaisesta kubismista ja futurismista. Vaikka tekstit ovat monimutkaisia, ne ovat myös hauskoja. ==Teokset== ===Runokokoelmat=== *Telg. (Kassett '90). Tallinn: Eesti Raamat, 1990. ISBN 5450019645 *Laeka lähedus. Tallinn: Tuum, 1993. *Võlavalgel. Tallinn: Tuum, 1995. ISBN 9985802071 *V. Tallinn: Tuum, 1998. ISBN 9985802225 *Paljastuksia. Suomentanut Katja Meriluoto. Helsinki: Nihil Interit, 2000. ISBN 9529886144 *Esimene tahe. Tallinn: Tuum, 2002. ISBN 9985802519 *Teatud erandid. Tallinn: Tuum, 2003. ISBN 9985802632 *Selge jälg. Tallinn: Tuum, 2005. ISBN 9789985802823 *Meie paremas maailmas. Tallinn: Tuum, 2009. ISBN 9789985989760 *Kestmine. Tallinn: Tuum, 2011. ISBN 9789949918645 *Nõelad. Tallinn: Tuum, 2013. ISBN 9789949948222 *Teadvuselooja, 2016 ===Proosa=== *Ingelheim. Tallinn: Eesti Raamat, 1995. ISBN 5450023979 *Püha Maama. Tallinn: Tuum, 2008. ISBN 9789985980699 *Teised. Tallinn : Tuum, 2012. ISBN 9789949918683 * Lühikesed ja lihtsad lood, 2016 ===Suomennetut teokset=== * Paljastuksia, suomentanut Katja Meriluoto. Nihil interit, 2000 ISBN 952-9886-14-4 *Runoja julkaisussa Helmi, suom. Hannu Oittinen, Tuglas-seura, 2015 ; nro II ; s. 15-19 ** Hannu ja Kerttu, ** Ihanteellinen tapaus ** Ikuisuuden vastaanotolla ** Kirjallisuuskriitikon moitteille ** Mitä me oikein vaahdotaan ** Mitä tehdä kalalle? * Runoja julkaisussa Ajattelen koko ajan rahaa : kivikovaa virolaista nykyrunoutta, Johnny Kniga 2006 ISBN 951-0-31765-9 s. 55 - 57. ** Olin sinä iltana yksin niin kuin monet, suom. Anu Laitila ** Saarikoskea ajatellessa, runoilijaa, suom. Anu Laitila ** Sydämestään puhuva aika, suom. Anu Laitila ==Palkinnot ja tunnustukset== *Betti Alverin rannerengas, jonka Ave Alavainu luovutti Kärdlassa Ave Vita -keskuksessa Kahaneva Kuu -festivaalilla 9.9.2009. *Eesti Kultuurkapitalin stipendiaatti 2007. == Lähteet == ==Aiheesta muualla== * Rita Dahl, Viron kokeilevaa avantgardismia, Kirja-arvio: Paljastuksia, Kiiltomato.net 23.5.2000 * Anneli Mihkelev, Elo Viiding - a Poet who Plays on Social Nerves, Estonian Literary Magazine ELM no 20, spring 2005 Luokka:Virolaiset kirjailijat Luokka:Virolaiset kielenkääntäjät Luokka:Vuonna 1974 syntyneet Luokka:Elävät henkilöt
Andres Vanapa

Andres Vanapa, oik. Viktor Mellov (2. huhtikuuta 1924 – 25. lokakuuta 2004, ViroAndres Vanapa 2. IV 1924–25. X 2004) oli virolainen toimittaja ja asianajaja, runoilija ja prosaisti. (sisältää linkin suomennettuun novelliin.) Vanapa opiskeli Tallinnan juristikoulussa 1945–1947. Vanapa palveli Saksan laivastossa 1943–1944. Hän pakeni Suomeen 1944 ja pyrki edelleen Ruotsiin, mutta jäi kiinni. Sotilastuomioistuimessa hänet tuomittiin vankeusrangaistukseen, ja hän joutui Tallinnan keskusvankilaan, josta hän vapautui sodan päätyttyä. Hän toimi Rahva Häälin kirjeenvaihtajana, vuodesta 1948 asianajajana, 1949 tehdastyöläisenä Voltassa, 1950–1952 Tallinnan Draamateatterissa, 1952–1956 Tallinnan musiikkikoulun historianopettajana. Hän siirtyi sitten vapaaksi kirjailijaksi. ==Teokset== * Pihlakaviin, Eesti Raamat, 1974 * Vale sadama jutud, Eesti Raamat, 1978 * Sisukord, Eesti Raamat, 1980 * Kivilõhkujad, Eesti Raamat, 1981 * Taevatalu, Eesti Raamat, 1984 * Ma olen väga ilus, Eesti Raamat, 1988 * Koer ja kastekann, Eesti Raamat, 1990 * Surnutele on ladu avatud, Eesti Raamat, 1992 * Riiulid, Koolibri, 1994 * Grammofon, Kupar, 1996 * Meie kamp koerast rääkimata, Faatum, 1999 * Vanapagana teine tosin, Varrak, 2002 * Päti vile, Varrak, 2003 * Andres Vanapa tuleb tagasi, Varrak, 2011 * Suure väljaku ääres, 2014 == Lähteet == Luokka:Virolaiset kirjailijat Luokka:Vuonna 1924 syntyneet Luokka:Vuonna 2004 kuolleet
Armas Nikander

Armas Toivo Nikander (9. toukokuuta 1883 Helsinki – 14. marraskuuta 1947 Tampere) oli suomalainen insinööri ja vuorineuvos joka oli tamperelaisen Lokomo Oy:n toimitusjohtajana 1925–1947.Aikalaiskirja 1934Rafael Olinin GeneaNet-sivustoWikiaineisto : Kuka kukin oli 1960 Nikanderin vanhemmat olivat liikemies Johan Nikander ja Sofie Wilhelmine Degerth. Hän kävi kahdeksan luokkaa lyseota ja opiskeli sitten laivanrakennusta Ruotsissa, Tanskassa ja Saksassa vuosina 1903–1908. Nikander oli Porin Konepaja Oy:n laivanrakennusosaston työnjohtajana 1909–1910, Savonlinnan Telakka ja konepaja Oy:n teknillisenä johtajana ja isännöitsijänä 1910–1914, Tampereen Pellava- ja rautateollisuus Oy:n veturiosaston verstasinsinöörinä 1914–1917, Oy Lehtoniemen toimitusjohtajana 1917–1921, A. Ahlström Oy:n Varkauden konepajan johtajana 1921–1923 sekä Wärtsilä Oy:n yli-insinöörinä ja teknillisenä johtajana 1923–1924. Oy Lokomon toimitusjohtajana hän oli vuodesta 1925 alkaen. Nikanderin aikana Lokomo aloitti 1926 ruostumattoman teräksen valmistuksen ensimmäisenä Suomessa. Yhtiö laajensi myös tuotevalikoimaansa alkaen valmistaa muun muassa lämmityskattiloita, murskaimia ja erilaisia teollisuuden koneistoja. 1930-luvulla laajennettiin teräsvalimoa ja otettiin käyttöön sähköhitsaus. Nikander oli Suojeluskuntain Ase- ja Konepaja Oy:n hallituksen jäsen sekä Suomen metalliteollisuuden yhdistyksen hallituksen jäsen vuodesta 1926 ja Suomen metalliteollisuuden työnantajaliiton hallituksen jäsen vuodesta 1928. Hänestä tuli Puolan konsuli 1932. Nikander kuoli tapaturmaisesti auto-onnettomuudessa marraskuussa 1947. Helsingistä tulossa ollut henkilöauto, jossa Nikander oli matkustajana ajoi Messukylässä Vuohenojan kohdalla liukkaan kelin vuoksi päin lankkuaitaa, rikkoi aidan ja vieri noin 30 metrin matkan alas jyrkkää rinnettä jääden pyörilleen Vuohenojaan. Autonkuljettaja loukkaantui lievästi mutta Nikander menehtyi vammoihinsa samana iltana Hatanpään sairaalassa. Vuorineuvos Nikander kuollut auto-onnettomuudessa, Sisämaa-Laatokka, 16.11.1947, nro 263, s. 1, Kansalliskirjaston digitaaliset aineistot Nikanderin seuraajaksi Lokomon johtoon tuli varatuomari Lauri J. Kivekäs. Armas Nikander oli naimisissa vuodesta 1913 Tony Natalia Greulingin kanssa. == Lähteet == == Aiheesta muualla == * SKS Biografiakeskus : Suomen talouselämän vaikuttajat : Vuorineuvos Armas Nikander (1883–1947) Luokka:Vuorineuvokset Luokka:Suomalaiset insinöörit Luokka:Suomalaiset yritysjohtajat Luokka:Liikenneonnettomuudessa kuolleet Luokka:Vuonna 1883 syntyneet Luokka:Vuonna 1947 kuolleet
Johnny Gill

Johnny Gill Jr. (s. 22. toukokuuta 1966 Washington, Yhdysvallat), joka tunnetaan myös nimillä J.G., J. Skillz ja Johnny G, on yhdysvaltalainen laulaja-lauluntekijä ja näyttelijä. Gill on R&B;:n ja popmusiikin yhtyeen New Editionin kuudes jäsen. Hän oli myös LSG-nimisen superyhtyeen jäsen yhdessä Gerald Levertin ja Keith Sweatin kanssa. Gill on tällä hetkellä uudessa yhtyeessä Heads of State New Editionin jäsenten Bobby Brownin ja Ralph Tresvantin kanssa. ==Diskografia== ===New Edition=== *Heart Break (1988) *Home Again (1996) *One Love (2004) ===LSG=== *Levert.Sweat.Gill (1997) *LSG2 (2003) ===Sooloartistina=== *Johnny Gill (1983) *Perfect Combination (1984) (with Stacy Lattisaw) *Chemistry (1985) *Johnny Gill (1990) *Provocative (1993) *Let’s Get the Mood Right (1996) *Still Winning (2011) *Game Changer (2014) ==Lähteet== Luokka:New Editionin jäsenet Luokka:Vuonna 1966 syntyneet Luokka:Yhdysvaltalaiset näyttelijät Luokka:Yhdysvaltalaiset poplaulajat Luokka:Yhdysvaltalaiset rhythm and blues -laulajat Luokka:Yhdysvaltalaiset soullaulajat Luokka:Elävät henkilöt
Sorgun majakka

Sorgun majakka sijaitsee Pärnun maakunnassa Sorgun saarella. Se on edelleen käytössä varoittamassa Sorgun riutoista. == Historia == Saarella oli ennen majakkaa ollut jo puinen merimerkki. Sorgun tiilirakenteinen majakka rakennettiin Pärnunlahdelle vuonna 1904, ja se on edelleenkin varoittamassa Sorgun riutoista. Suunnittelijaksi arvellaan sotilasinsinööri Alexander Jaronia, koska hän suunnitteli samoihin aikoihin muitakin majakoita. Majakan viereen rakennettiin samaan aikaan kerosiinivarasto sekä vahdin talo. Vuonna 1913 rakennettiin lisäksi asuinrakennus, kellari ja laituri. Ensimmäisen maailmansodan aikana majakka ja sen sivurakennukset vaurioituvat. Majakka oli ilmeisesti rakennettu jo alun perin huonolaatuisista tiilistä ja jo pian valmistumisensa jälkeen sen julkisivu alkoi rapautumaan. Sen lisäksi siellä tehtiin jatkuvasti ilkivaltaa valvonnan puuttumisen vuoksi. Tilannetta yritettiin korjata jo ennen vuotta 1927 tuloksetta, ja toisen maailmansodan jälkeen seinät peitettiin semettilaastilla mikä sai rakennuksen rappion kiihtymään ja pilasi arkkitehtuurin. Alkuperäisistä rakennuksista on jäljellä, majakan lisäksi, kerosiinivarasto, sauna, kellari ja asuinrakennus. Jäljellä olevat sivurakennukset on rakennettu kovista jääkauden mukanaan tuomista kivistä jota Virossa nimitetään raudkiviksi tai maakiviksi. Tällä hetkellä majakka on pikkuhiljaa raunioutumassa ja kaipaisi suojelua. Valon sektorit Väri valkoinen punanen Asteet 101,0°–342,0° 342,0°–101,0° Sektorin leveys 241,0° 119,0° == Lähteet == == Aiheesta muualla == *Sorgu tuletorn Kuvia. *Lighthouses of Southwestern Estonia Luokka:Pärnumaan majakat Luokka:Pärnun rakennukset ja rakennelmat
Clarissa Eden

Clarissa Eden (o.s. Spencer-Churchill) (28. kesäkuuta 1920Genarians: 1920 – 15. marraskuuta 2021https://www.telegraph.co.uk/obituaries/2021/11/15/countess-avon- intellectual-independent-minded-widow-prime-minister/) oli brittiläinen muistelmakirjailija. Hän oli Winston Churchillin veljentytär ja meni naimisiin tulevan pääministeri Anthony Edenin kanssa.Google-kirjat: Clarissa Eden: A Memoir – From Churchill to Eden Clarissa Edeniä syytettiin aikoinaan miehensä vaikuttamisesta Suezin kriisin aikana. Hän julkaisi muistelmansa lokakuussa 2007 ollessaan jo 87-vuotias.Telegraph: Clarissa Eden: A witness to history Edenin ystäväpiiriin kuuluivat Isaiah Berlin, Evelyn Waugh ja Greta Garbo. == Lähteet == Luokka:Yhdistyneen kuningaskunnan pääministerien puolisot Luokka:Brittiläiset kirjailijat Luokka:Yli satavuotiaiksi eläneet brittiläiset Luokka:Vuonna 1920 syntyneet Luokka:Vuonna 2021 kuolleet
Johnny Gill (vuoden 1990 albumi)

Johnny Gill on yhdysvaltalaisen laulajan Johnny Gillin kolmas eponyymi albumi ja ensimmäinen, joka julkaistiin Motown Records -levy-yhtiöllä. Albumi julkaistiin 17. huhtikuuta 1990 ja siltä julkaistiin singlet ”Rub You the Right Way”, ”My, My, My”, ”Wrap My Body Tight” sekä ”Fairweather Friend”. Se julkaistiin Gillin yhtyeen New Editionin ollessa tauolla. Albumi sijoittui muun muassa Billboard 200 -albumilistan 8. sijalle ja Top R&B;/Hip-Hop Albums -albumilistan ensimmäiselle sijalle. ==Kappaleet== # Rub You the Right Way – 5.30 # Fairweather Friend – 4.35 # Wrap My Body Tight – 4.38 # Feels So Much Better – 4.36 # Never Know Love – 4.26 # My, My, My – 5.21 # Lady Dujour – 4.57 # Just Another Lonely Night – 4.10 # Giving My All to You – 5.19 # Let's Spend the Night – 3.56 # My, My, My (Reprise) – 1.11 ==Arvostelut== *AllMusic: ==Lähteet== Luokka:Johnny Gillin albumit Luokka:Vuoden 1990 albumit
Fagerön miinaonnettomuus

Fagerön miinaonnettomuus tapahtui keskiyöllä 12. joulukuuta 1944 kun kaksi saksalaista Narvik-luokan hävittäjäalusta Z35 ja Z36 ajoi miinoihin Inkoon saaristossa Fagerön saaren edustalla. Onnettomuudessa kuoli yli 500 saksalaista merisotilasta. Henkiinjääneet 67 saksalaista joutuivat vankileirille Neuvostoliittoon. Degerbyn kylän sivut : 70 vuotta Fagerön onnettomuudesta Saksalaisen laivasto-osaston johon kuuluivat hävittäjät Z35, Z36 ja Z43 sekä torpedoveneet T23 ja T28 tarkoituksena oli laskea miinoja Viron rannikolle jotta Neuvostoliiton laivaston liikkuminen Tallinnan länsipuolella vaikeutuisi. Osasto lähti Gdyniasta 11. joulukuuta 1944 kohti Suomenlahtea. Kova merenkäynti ja huono näkyvyys johtivat siihen että osasto ajautui väärälle reitille Suomen rannikon tuntumaan. Hävittäjät Z35 ja Z36 joutuivat saksalaisten itse aikaisemmin laskemaan Nashornin miinakenttään, törmäsivät miinoihin ja upposivat. Z36 tuhoutui kokonaan kun sen kannella ollut miinalasti räjähti samalla eikä laivan miehistöstä jäänyt ketään henkiin. Sen sijaan Z35:n miehistöstä osa onnistui pelastumaan aluksesta ennen kuin se upposi. Muut osaston laivat kääntyivät takaisin kohti Gdyniaa.Henrik Ekberg : Fagerökatastrofen Henkiinjääneet miehistön jäsenet pelastautuivat Inkoon rannikon saarille. Suomen ja Neuvostoliiton aseleposopimuksen mukaisesti heidät luovutettiin Neuvostoliittoon. Onnettomuudessa menehtyneiden ruumiita löytyi saarien rannoilta vielä seuraavan vuoden syksyyn saakka. Fagerön saarelle haudattiin kaikkiaan 187 saksalaista. Kuolleet siirrettiin 1960-luvun alussa Saksalaisten sotilaiden hautausmaalle Vantaalle, jonne on haudattu yhteensä 201 onnettomuudessa kuollutta. Uponneiden alusten hylyt onnistuttiin paikallistamaan kevättalvella 1994. Kirjailija Hans Ruin kuvasi tapausta omaelämäkerrallisessa teoksessaan Hem till sommaren (1960). == Lähteet == Luokka:Inkoon historia Luokka:Vuoden 1944 onnettomuudet Luokka:Suomenlahden hylyt
Tianwa Yang

Tianwa Yang (s. 8. huhtikuuta 1987Rondo: Tianwa Yang - Forever Yang) on Pekingistä lähtöisin oleva kiinalainen viulisti. Hän aloitti lastentarhassa sähköpianolla musisoimisen ja siirtyi viuluun nelivuotiaana. Hän voitti sittemmin erinäisiä viulukilpailuita ja levytti jo 13-vuotiaana Niccolò Paganinin 24 kapriisia. Hän on levyttänyt myös Pablo de Sarasaten, Felix Mendelssohnin, Wolfgang Rihmin ja Eugène Ysaÿen teoksia. Yangin käyttämä instrumentti on Guarneri del Gesu -viulu vuodelta 1730.Helsingin Kaupunginorkesteri: Mihhail Gerts & Tianwa Yang Yang voitti ECHO Klassikin parhaan instrumentalistin tunnustuksen vuonna 2015.Naxos: Tianwa Yang == Lähteet == == Aiheesta muualla == * Viralliset sivut Luokka:Kiinalaiset viulistit Luokka:Vuonna 1987 syntyneet Luokka:Elävät henkilöt
Edgars Vinters

Edgars Vinters (22. syyskuuta 1919 Riika – 29. huhtikuuta 2014 Riika) oli latvialainen taidemaalari. https://www.artland.com /artists/edgars-vinters == Valikoima maalauksista == VintersPeonijas.jpg | Edgars Vinters, Pionit, öljyväri, 70 × 90 cm, 1997 (Hans Joachim Gerberin kokoelma) VintersGilde.jpg | Edgars Vinters, Iltapäivä Riiassa, öljyväri, 80 × 95 cm, 1975 (Hans Joachim Gerberin kokoelma) VintersLicos.jpg | Edgars Vinters, Talviaurinko Līčissä lähellä Juglas ezers ‑järveä, öljyväri, 76 × 96 cm, 1970 (Hans Joachim Gerberin kokoelma) VintersBerzi.jpg | Edgars Vinters, Kesäiset koivuni, öljyväri, 65 × 87 cm, 2001 (Hans Joachim Gerberin kokoelma) VintersBraki.jpg | Edgars Vinters, "Braki", Rūdolfs Blaumanisin talo, talvella, monotypia, 43 × 61 cm, 1971 (Hans Joachim Gerberin kokoelma) == Viitteet == == Lisää aiheesta == * http://www.antonia.lv/en/artwork/vinters-edgars/ Luokka:Latvialaiset taidemaalarit Luokka:Vuonna 1919 syntyneet Luokka:Vuonna 2014 kuolleet
Harvialan pamaus

Harvialan pamaus tapahtui 14. elokuuta 1941 Janakkalan Harvialassa. Trotyylilastissa ollut rautatievaunu räjähti jolloin kolme miestä sai surmansa ja useita rakennuksia muun muassa Harvialan kartanon kolmikerroksinen päärakennus tuhoutui.Vaunut.org : Kärkistensuon rillitien kartta ja Matti Parkkosen kommentti 15.2.2016 Harvialan kartanon alueelle oli jatkosodan alkaessa varastoitu armeijan sotatarvikkeita. Kartanon alueella toimi saha ja lastuvillatehdas jonka yhteyteen oli lisätty rakennus puolustusvoimien räjähdetehdasta varten. Tehtaalla syttyi tuona päivänä tulipalo, ja kun läheisellä Harvialan rautatieasemalta sahalle johtavalla pistoraiteella ollutta trotyylillä lastattua rautatievaunua oltiin siirtämässä miesvoimin kauemmas palopaikasta, vaunun lasti räjähti. Onnettomuudessa kuolivat vaunua siirtämässä olleet kolme miestä. Sotatilan vuoksi tapauksesta ei uutisoitu. == Lähteet == Luokka:Räjähdysonnettomuudet Suomessa Luokka:Vuoden 1941 onnettomuudet Luokka:1940-luvun onnettomuudet Suomessa Luokka:Janakkala
Kiharapyrstöt

Kiharapyrstöt (Mohoidae) on varpuslintuihin kuuluva heimo. Heimon lajit on perinteisesti luokiteltu kuuluvaksi mesikkoihin mutta mitokondrioiden DNA- tutkimukset ovat osoittaneet lajien kuuluvan omaan heimoonsa. Kiharapyrstöihin kuuluu 2 sukua ja 5 lajia. Kaikki kiharapyrstölajit ovat kuolleet sukupuuttoon. Lajit elivät Havaijilla ja monet kuolivat sukupuuttoon viimeistään 1900-luvun alussa. Viimeisin elossa ollut laji kauainkiharapyrstö kuoli sukupuuttoon 1980-luvun lopussa. Lajit elivät metsissä ja niiden ravintoa olivat hyönteiset. ==Suvut ja lajit== ===Kiharapyrstöt Moho=== * Havaijinkiharapyrstö Moho nobilis * Kauainkiharapyrstö Moho braccatus * Mauinkiharapyrstö Moho bishopi * Oahunkiharapyrstö Moho apicalis ===Lajit, joilla on oma sukunsa=== * Viirukiharapyrstö (Chaetoptila angustipluma) ==Lähteet== *
Hiiessaaren majakka

Hiiessaaren majakka on majakka Hiidenmaan saaren koillisrannikolla Hiidenmaan maakunnassa Hiiessaaren kylässä. == Historia == Majakka sijaitsee Hiidenmaan saaren koillisrannikolla. Sen tarkoituksena on ohjata laivoja pohjoisen Väinämeren suuntaan 229,6°. Palukülan kirkontornin huippu auttaa siirtymään oikealle reitille, ja vuonna 1876 rakennettiin aluksi puinen kyltti, jonka korkeus oli 12 metriä ja joka oli 13 metrin korkeudella merenpinnan yläpuolella. Se näkyi 8 mailin päästä ja toimi Palukülan kirkkon tornin huipun kanssa linjatauluna. Vuonna 1891 rakennettiin majakanrakennus Hiiessaaren niemelle. Rakennuksen korkeus oli 17 metriä merenpinnan yläpuolella, majakan 16 metriä. Vuonna 1910 aloitettiin uuden katkaistun pyramidin muotoisen majakan rakentaminen punaisesta kivestä. Se kuitenkin tuhoutui toisessa maailmansodassa. Vuonna 1953 saarella rakennettiin uusi majakka, jonka korkeus oli 17 metriä. Sen päässä oli lyhty, joka näytti sektoria 260° – 130°. Sen valon korkeus oli 18 metriä ja näkyvyys 10 merimailia. Vuodesta 1980 lähtien majakka oli varustettu radioisotooppisella termosähkögeneraattorilla eli se oli ydinmajakka. Generaattori kuitenkin poistettiin, ja vuosien 1994–2001 välillä ei majakassa ollut valoa. Korjauksen jälkeen siihen asennettiin automaattinen järjestelmä, joka varustettiin aurinko- ja tuulivoimajärjestelmällä. Kärdlan lentoasema on noin kilometrin päässä majakasta. == Kuvia == Tiedosto:Hiiessaare tuletorn 2016.jpg|Hiiessaaren majakka vuonna 2016. == Lähteet == == Aiheesta muualla == *Navigatsioonimärgi 625, Hiiessaare tuletorn andmed Luokka:Hiidenmaan majakat
A Matter of Time

A Matter of Time on belgialaisen laulajan Sennekin esittämä kappale, jolla hän edusti Belgiaa vuoden 2018 Eurovision laulukilpailussa. Kappale kilpaili Euroviisujen ensimmäisessä semifinaalissa, jossa se sijoittui kahdenneksitoista ja täten karsiutui finaalista. == Lähteet == Luokka:Belgian euroviisuedustuskappaleet Luokka:Vuoden 2018 euroviisuedustuskappaleet
Sentiero del Viandante (Lierna)

Sentiero del Viandante on vaellusreitti, joka koostuu Comojärven itäpuolelta kulkevista reiteistä. Se alkaa Liernasta ja päättyy Colicoon. Reitin kokonaispituus on noin 45 kilometriä, ja se on osittain päällystetty. Luokka:Lombardia Luokka:Vaellusreitit
Tallinnan kasvitieteellinen puutarha

thumb|Ilmakuva thumb|Päärakennus Tallinnan kasvitieteellinen puutarha () on kasvitieteellinen puutarha Tallinnassa Virossa. Se sijaitsee Piritanjoen oikealla rannalla Piritan kaupunginosassa Kloostrimetsan asuinalueella. Puutarhan pinta-ala on 123 hehtaaria, joten se on Viron suurin kasvitieteellinen puutarha. ==Historia== Ajatus kasvitieteellisen puutarhan perustamisesta Tallinnaan nousi esiin ensimmäisen kerran 1860-luvulla. Vei melkein sata vuotta ennen kuin se toteutui. Puutarha perustettiin 1. joulukuuta 1961 Viron SNT:n tiedeakatemian alaisuuteen ja sitä kehitettiin tulevina vuosina. Suuret kasvikokoelmat istutettiin seuraavien 20 vuoden aikana. Systemaattinen ulkoilmakokoelma avattiin vierailijoille vuonna 1970 ja kasvihuonekokoelma vuonna 1971. Alun perin tutkittiin lähinnä vieraita kasvilajeja virolaisessa ympäristössä, kuten kasvien kasvuvaatimuksia ja akklimatisaatiota. 1970-luvulta lähtien tutkimus siirtyi kotoperäisten kasvilajien käyttöön maisemassa ja puutarhataloudessa. Vuodesta 1963 lähtien puutarhalla on ollut Audakun koeasema Viidumäen luonnonsuojelualueella Saarenmaalla ja arboretum Tallinnan Irussa vuosina 1973–1994. Vuodesta 1992 lähtien Tallinnan kasvitieteellinen puutarha on ollut Baltian kasvitieteellisten puutarhojen yhdistyksen jäsen ja vuodesta 1994 Botanic Gardens Conservation Internationalin jäsen. Vuonna 1995 vastuu puutarhasta siirrettiin Tallinnan kaupungille. Kasvitieteellisen puutarhan alueeseen kuuluu maata Viron ensimmäisen presidentin Konstantin Pätsin entisestä maatilasta. ===Johtajat=== Kasvitieteellisen puutarhan johtajia ovat olleet: * Arnold Pukk (1961–1978) * Jüri Martin (1978–1988) * Andres Tarand (1989–1990) * Heiki Tamm (1991–1997) * Jüri Ott (1997–2001) * Veiko Lõhmus (2001–2005) * Margus Kingisepp (2005–2009) * Karmen Kähr (2009–2017) * Urve Sinijärv (2018–) ==Kokoelmat== Kasvitieteelliseen puutarhaan kuuluu ulkona systemaattinen osasto ja sisällä kasvihuonekokoelmat. Ulkopuutarhassa on arboretum, ruusutarha ja kivipuutarha. ==Katso myös== * Tarton yliopiston kasvitieteellinen puutarha ==Aiheesta muualla== *Tallinna Botaanikaaed Luokka:Kasvitieteelliset puutarhat Luokka:Tallinna
Japanin ralli 2006

thumb|Rallin voittaja Sébastien Loeb. Japanin ralli 2006 (virallisesti Rally Japan 2006) oli Rallin MM-sarjan kauden 2006 11. osakilpailu, joka ajettiin 1.–3. syyskuuta. Rallin voitti Kronoksen Sébastien Loeb. Toiseksi sijoittui Fordin Marcus Grönholm ja kolmanneksi Fordin Mikko Hirvonen. == Tulokset == Sija Kuljettaja Kartanlukija Auto Aika Ero Pisteet 1\. Sébastien Loeb Daniel Elena Citroën Xsara WRC 3:22.20,4 10 2\. Marcus Grönholm Timo Rautiainen Ford Focus RS WRC 06 3:22.26,0 +5,6 8 3\. Mikko Hirvonen Jarmo Lehtinen Ford Focus RS WRC 06 3:25.06,9 +2.46,5 6 4\. Chris Atkinson Glenn MacNeall Subaru Impreza WRC 2006 3:28.28,2 +6.07,8 5 5\. Manfred Stohl Ilka Minor Peugeot 307 WRC 3:29.31,1 +7.10,7 4 6\. Toshihiro Arai Tony Sircombe Subaru Impreza WRC 2006 3:31.25,5 +9.05,1 3 7\. Petter Solberg Phil Mills Subaru Impreza WRC 2006 3:34.04,1 +11.43,7 2 8\. Fumio Nutahara Daniel Barritt Mitsubishi Lancer Evolution IX 3:45.17,8 +22.57,4 1 Lähde:Rally Japan 2006 Lähde:Rally Japan 2006 Lähde:Rally Japan 2006 Lähde:Rally Japan 2006 Lähde:Rally Japan 2006 Lähde:Rally Japan 2006 Lähde:Rally Japan 2006 == Muuta == * Toshihiro Arain viimeiset pisteet. * Fumio Nutaharan ensimmäinen piste. == Lähteet == == Aiheesta muualla == Luokka:MM-rallikausi 2006 Luokka:Japanin ralli
Australian ralli 2006

thumb|Rallin voittaja Mikko Hirvonen. Australian ralli 2006 (virallisesti 19. Telstra Rally Australia) oli Rallin MM-sarjan kauden 2006 14. osakilpailu, joka ajettiin 26.–29. lokakuuta 2006. Kilpailussa oli 26 erikoiskoetta. Kilpailun voitti Mikko Hirvonen, jolle voitto oli uran ensimmäinen MM- sarjassa. Toiseksi sijoittui Petter Solberg ja kolmanneksi Manfred Stohl. Marcus Grönholm kaatoi auton perjantaina, mutta nousi lopulta viidennelle sijalle. Sébastien Loeb oli poissa kilpailusta murtuneen käden vuoksi ja varmisti kuljettajien mestaruuden. == Tulokset == Sija Kuljettaja Kartanlukija Auto Aika Ero Pisteet 1\. Mikko Hirvonen Jarmo Lehtinen Ford Focus RS WRC 06 3:15.11,8 10 2\. Petter Solberg Cato Menkerud Subaru Impreza WRC 2006 3:15.48,9 +37,1 8 3\. Manfred Stohl Ilka Minor Peugeot 307 WRC 3:19.10,4 +3.58,6 6 4\. Xavier Pons Carlos del Barrio Citroën Xsara WRC 3:19.57,2 +4.45,4 5 5\. Marcus Grönholm Timo Rautiainen Ford Focus RS WRC 06 3:27.35,6 +12.23,8 4 6\. Jari-Matti Latvala Miikka Anttila Subaru Impreza WRX STi 3:32.21,0 +17.09,2 3 7\. Mirco Baldacci Giovanni Agnese Mitsubishi Lancer Evolution IX 3:32.54,7 +17.42,9 2 8\. Dean Herridge William Hayes Subaru Impreza WRX STi 3:33.33,8 +18.22,0 1 Lähde:Rally Australia 2006 Lähde:Rally Australia 2006 Lähde:Rally Australia 2006 Lähde:Rally Australia 2006 Lähde:Rally Australia 2006 Lähde:Rally Australia 2006 Lähde:Rally Australia 2006 == Muuta == * Sébastien Loeb varmisti uransa kolmannen peräkkäisen kuljettajien mestaruuden, vaikkei ollut mukana rallissa. * Mirco Baldaccin ensimmäiset pisteet. * Dean Herridgen ainoa piste ja uran viimeinen kilpailu. == Lähteet == == Aiheesta muualla == Luokka:MM-rallikausi 2006 Luokka:Australian ralli
Diaka (Nigerin sivuhaara)

Diaka on Nigerin läntinen sivuhaara joen sisämaasuistossa Malissa. Se haarautuu Nigerjoesta Diafarabéssa, jakautuu Kamaka-Seben alapuolella useiksi pieniksi haaroiksi ja laskee Waladojärven kautta Déboon. Niger, Bani ja Diaka muodostavat laajan tulvatasangon mutkittelevine sivuhaaroineen ja tulva- altaineen. Diakan virtaus käsittää noin kolmasosan Nigerin vesimäärästä sen yläpuolella Ké Macinassa. Diafarabén lähellä Karassa vuosina 1907–1978 mitattu keskiarvo on 459 kuutiometriä sekunnissa. Maalis-toukokuussa virtaus pysähtyy yleensä kokonaan. Joki on liikennöintikelpoinen Ténenkouun saakka elokuun puolivälistä joulukuun loppuun saakka. ==Lähteet== Luokka:Malin joet Luokka:Nigerin vesistö
Haapsalun piispanlinna

Haapsalun piispanlinna () on Haapsalussa sijaitseva linna, johon kuuluu Haapsalun tuomiokirkko. Linna on perustettu 1200-luvulla Saarenmaan-Läänemaan hiippakunnan hallintokeskukseksi. Legendan mukaan elokuussa täyden kuun aikaan kappelin sisäseinälle ilmestyy valkoisen leidin kuva. ==Historia== Albert von Buxhövden perusti Riian arkkihiippakunnan piispana toimiessaan vuonna 1228 uuden hiippakunnan, johon tulivat kuulumaan Läänemaa, Saarenmaa ja Hiidenmaa. Uuden Saarenmaan-Läänemaan hiippakunnan ensimmäinen hallintokeskus oli Lihulan linna, jonne rakennettiin kivinen linnake kalparitariston avulla. Välttääkseen konflikteja vaikutusvaltaisen ritarikunnan kanssa piispa siirsi hiippakunnan hallintokeskuksen Peronaan, jossa sen polttivat liettualaiset kymmenen vuotta myöhemmin. Hiippakunnan uudeksi keskukseksi valittiin Haapsalu, jonne alettiin rakentaa piispan linnaketta ja tuomiokirkkoa. Linnan rakentaminen jatkui kolme vuosisataa. ==Linna== Linnan rakentaminen, laajentaminen ja uudelleen rakentaminen jatkuivat useita vuosisatoja. Arkkitehtuuri muuttui aseiden kehityksen myötä. Linnoitus saavutti lopullisen suuruutensa piispa Johannes IV Kievelin aikana vuosina 1515–1527. Tuolloin sen pinta-ala oli yli 30 000 neliömetriä, seinien paksuus vaihteli 1,2–1,8 metrin välillä ja suurin korkeus oli yli 10 metriä. Linnan länsisivulla on 29 metriä korkea vartiotorni 1200-luvulta. Sitä on käytetty myöhemmin kellotornina. Linnan muureja korotettiin myöhemmin 15 metriin asti. Linna vaurioitui pahoin Liivinmaan sodan aikana vuosina 1558–1582. Pienen linnan muurit ja ulompi linnoite jäivät osittain tuhoutuneiksi. 1600-luvulla Viroa tuolloin hallinneet ruotsalaiset eivät enää käyttäneet linnaa puolustusrakennuksena. Suuren Pohjan sodan aikana vuonna 1710 Venäjä valloitti Viron ja Pietari Suuren käskystä linnan muurit tuhottiin osittain. Tästä lähtien linna on ollut käytännössä raunioina. ==Aiheesta muualla== Luokka:Haapsalu Luokka:Viron linnoitukset
Susan Alexander-Max

Susan Alexander-Max (k. 26. tammikuuta 2016) oli yhdysvaltalainen kosketinsoittaja. Hän oli kotoisin New Yorkista ja valmistui Juilliard School of Musicista. Hän sai tunnustusta 1700–1800-lukujen vaihteen ohjelmiston soittamisesta fortepianolla ja klavikordilla. Alexander-Max toimi vuosien ajan Guildhall School of Musicin professorina Lontoossa ja perusti vuonna 1996 periodisoitinkokoonpanon The Music Collection. Hän toimi opetustehtävissä myös Juilliard School of Musicissa, Hongkongissa ja Pariisissa. Alexander-Max levytti muun muassa Naxos-levy-yhtiölle Johann Sebastian Bachin poikien, Johann Nepomuk Hummelin ja Muzio Clementin tuotantoa.Naxos: Susan Alexander- Max == Lähteet == Luokka:Yhdysvaltalaiset pianistit Luokka:Syntymävuosi puuttuu Luokka:Vuonna 2016 kuolleet
Micaela Comberti

Micaela "Mica" Comberti (28. syyskuuta 1952 – 4. maaliskuuta 2003) oli brittiläinen viulisti. Hän syntyi Lontoossa saksalaiselle äidille ja italialaiselle isälle. Hän tuli tunnetuksi periodisoittimilla esiintymisestä, josta hän innostui mentyään opiskelemaan 19-vuotiaana Wieniin Eduard Melkusin johdolla. Comberti palasi Englantiin vuonna 1972 ja opiskeli siellä kolmen vuoden ajan Manoug Parikianin johdolla. Myöhemmin hän jatkoi opintojaan Salzburgin Mozarteumissa Sandor Veghin opiskelijana.The Guardian: Micaela Comberti Comberti osallistui myös Nikolaus Harnoncourtin tunneille ja alkoi palattuaan jälleen Englantiin (1977) luoda uraa vanhan musiikin parissa. Hän teki uransa aikana yhteistyötä lukuisten kokoonpanojen kanssa. Näihin lukeutuivat English Concert, Salomon-jousikvartetti ja Collegium Musicum 90. Comberti levytti muun muassa barokkisäveltäjien Johann Sebastian Bachin, Arcangelo Corellin ja Georg Friedrich Händelin sekä wieniläisklassikkojen Joseph Haydnin ja Wolfgang Amadeus Mozartin teoksia. Kamarimusiikin esittäjänä Comberti oli pitkään yhteistyössä cembalisti Colin Tilneyn kanssa. Hän oli myös fortepianotrio Music Collectionin jäsen. Hän oli myös kysytty opettaja sekä alan oppilaitoksissa että yksityisesti. Vuonna 2002 Comberti sairastui elokuun aikana vakavasti, minkä seurauksena hänellä todettiin syöpäsairaus, johon hän kuoli maaliskuussa 2003. Häntä jäivät kaipaamaan mm. alttoviulistimies Gustav Clarkson, kaksi poikaa ja yksi tytär. == Lähteet == Luokka:Brittiläiset viulistit Luokka:Vuonna 1952 syntyneet Luokka:Vuonna 2003 kuolleet
Simon Standage

Simon Standage (s. 8. marraskuuta 1941 High Wycombe, Buckinghamshire, Englanti)Bach-Cantatas.com: Simon Standage (Violin, Conductor) on brittiläinen viulisti. Hän on erikoistunut barokin ja klassismin aikakausien musiikin tulkitsemiseen periodisoittimilla. Hän alkoi soittaa English Concert -kokoonpano solistina ja johtaa sitä sen perustamisen yhteydessä; tässä tehtävässä hän toimi vuoteen 1990 saakka. Hän toimi myös City of London Sinfoniassa samassa ominaisuudessa. Hän on levyttänyt muun muassa Wolfgang Amadeus Mozartin viulukonsertot Academy of Ancient Musicin kanssa ja tehnyt levytyksiä myös Collegium Musicum 90:n kanssa.Royal Academy of Music: Simon Standage Vuonna 1981 Standage perusti Salomon-jousikvartetin, joka esittää klassismin ohjelmistoa aikakauden tyylillä. Opetustöitä hän on suorittanut Royal Academy of Musicissa, Franz Liszt -akatemiassa ja kesäkursseilla Euroopassa. Hänen saamiensa tunnustusten joukossa on Royal Academy of Musicin kunniajäsenyys vuodelta 2009. Standagen instrumentti on Giovanni Grancinon viulu Milanosta vuodelta 1685. == Lähteet == == Aiheesta muualla == * AllMusic: Simon Standage Luokka:Brittiläiset viulistit Luokka:Vuonna 1941 syntyneet Luokka:Elävät henkilöt
Richard Farnaby

Richard Farnaby (n. 1594–1623) oli englantilainen säveltäjä ja toisen säveltäjän, Giles Farnabyn poika. Hän vaikutti Saksassa. Nuoremmalta Farnabyltä on säilynyt muutamia kosketinsoitinkappaleita.HOASM: Richard Farnaby Zuzana Růžičková on levyttänyt Richard Farnabyn musiikkia cembalolla Supraphon-levy-yhtiölle. Myös Naxoksen katalogissa on tämän kappaleiden tulkintoja.Naxos: Richard Farnaby == Lähteet == Luokka:Brittiläiset säveltäjät Luokka:Barokkisäveltäjät Luokka:Vuonna 1594 syntyneet Luokka:Vuonna 1623 kuolleet
Giles Farnaby

Giles Farnaby (n. 1560 Truro – 1640 Lontoo) oli brittiläinen säveltäjä. Hän keskittyi tekemään materiaalia virginaalille sekä madrigaaleja. Kosketinsoitinsäveltäjänä hän oli aikansa huomattavimpia. Farnabyn on kerrottu olleen tutkijan, koulun johtaja Thomas Farnabyn lapsi. Hän itse valmistui musiikin kandidaattina Oxfordin yliopistosta vuonna 1592. Serkku Nicholas oli virginaalien valmistaja, ja Giles itse saattoi löytää tiensä musiikin pariin tämän ansiosta. Giles Farnabyn sävellyksiä on kymmenittäin koottuna Fitzwilliam Virginal Bookiin, jossa myös säveltäjän poika Richard Farnaby on edustettuna neljällä kappaleella.Britannica: Giles Farnaby == Lähteet == == Aiheesta muualla == * HOASM: Giles Farnaby Luokka:Brittiläiset säveltäjät Luokka:Renessanssisäveltäjät Luokka:Barokkisäveltäjät Luokka:Vuonna 1560 syntyneet Luokka:Vuonna 1640 kuolleet
Jonas Andersson (kartanlukija)

Jonas Andersson (s. 1. tammikuuta 1977) on ruotsalainen kartanlukija. == Ura == Andersson aloitti ralliuransa vuonna 2002 kartanlukijana Per-Gunnar Anderssonille. Anderssonin ensimmäinen ralli oli Ruotsin ralli vuonna 2002. Ensimmäisen MM-rallivoittonsa Andersson saavutti Østbergin kanssa vuoden 2012 Portugalin rallista. Kaudesta 2016 lähtien Andersson toimi Škodan tehdastallissa MM-sarjan oheisluokkana ajettavassa WRC-2 -sarjassa Pontus Tidemandin kartanlukijana. Aiemmin hän on toiminut muun muassa Mads Østbergin kartanlukijana. Andersson toimi kartanlukijana Ole Christian Veibylle vuosina 2019, 2020 ja 2021 ennen siirtymistä Gus Greensmithin kartanlukijaksi. == Lähteet == == Aiheesta muualla == *Ewrc-results.com Luokka:Ruotsalaiset kartanlukijat Luokka:Vuonna 1977 syntyneet Luokka:Elävät henkilöt
Martin Lovett

Martin Lovett OBEThe Strad: Cellist Martin Lovett to receive lifetime achievement award from London Cello Society (3. maaliskuuta 1927 LontooUniversalis: Quatuor Amadeus – 29. huhtikuuta 2020Amadeus Quartet cellist Martin Lovett has died) oli brittiläinen sellisti. Myös hänen isänsä oli orkesterien sellisti. 15-vuotiaana Lovett pääsi Royal College of Musiciin opiskelemaan, ja siellä hän kohtasi Suzanne Rozsan, joka oli sittemmin tämän vaimo 55 vuoden ajan. Kun Amadeus-kvartetti perustettiin vuonna 1947, Lovettista tuli lähes neljä vuosikymmentä koossa pysyneen kvartetin sellisti. Kokoonpanon muut jäsenet olivat tulleet Itävallasta, joten Lovettin tuli myös nopeasti opetella saksan kieli. Peter Schidlof kuoli ja kvartetti hajosi vuonna 1987, mutta Lovett jatkoi tämän jälkeenkin uraansa sellonsoiton ja kamarimusiikin opettajana. Hän on ollut kysytty tuomari lukuisissa kamarimusiikkikilpailuissakin.Royal College of Music: Martin Lovett == Lähteet == Luokka:Brittiläiset sellistit Luokka:Vuonna 1927 syntyneet Luokka:Vuonna 2020 kuolleet
Peter Schidlof

pienoiskuva|Peter Schidlof Peter Schidlof (1922 Unter Olbendorf – 16. elokuuta 1987 Cumbria) oli itävaltalaissyntyinen alttoviulisti, joka tuli tunnetuksi urastaan 39 vuotta koossa pysyneen Amadeus-kvartetin soittajana.The New York Times: Peter Schidlof Is Dead at 65; The Amadeus Quartet Violist Alun perin Schidlofin etunimi oli Hans. Hän oli juutalainen, mutta kävi katolista koulua ja opiskeli alun perin viulunsoittoa. Vuonna 1938 Schidlof joutui pakenemaan natsimiehitystä Englantiin. Uudessa kotimaassaan hän kohtasi syntyperäisen brittiläisen sellisti Martin Lovettin, jonka hän esitteli viulisteille Norbert Braininille ja Siegmund Nisselille. Miehet alkoivat harjoitella yhdessä ja antoivat Lontoon-debyyttinsä Amadeus-kvartettina tammikuussa 1948. Schidlof kuoli sydäninfarktiin 65-vuotiaana, minkä jälkeen häntä jäivät kaipaamaan vaimo Margit ja tytär Annemarie Lontoosta. Kvartetin toiminta lopetettiin Schidlofin kuoltua, sillä sellisti Lovett ilmoitti, ettei ohjelmistoa kahdelle viulistille ja yhdelle sellistille ole. == Lähteet == Luokka:Itävaltalaiset alttoviulistit Luokka:Brittiläiset alttoviulistit Luokka:Vuonna 1922 syntyneet Luokka:Vuonna 1987 kuolleet
Norbert Brainin

Norbert Brainin (12. maaliskuuta 1923 – 10. huhtikuuta 2005) oli itävaltalaissyntyinen viulisti, joka tuli tunnetuksi toiminnastaan Amadeus- kvartetin ensimmäisenä viulistina. Kvartetti debytoi vuonna 1947 ja päätti toimintansa vuonna 1987 alttoviulisti Peter Schidlofin kuoltua.The Guardian: Obituary: Norbert Brainin Brainin sai lapsuudessaan Itävallassa neljännesviulun seitsemänvuotispäivälahjakseen. Hän kehitti välittömästi kiinnostuksen instrumenttiin ja sai opetusta Riccardo Odnoposoffilta, Salomon Auberilta ja Rosa Hochmann-Rosenfeldiltä. Vuonna 1938 Brainin oli jo menettänyt vanhempansa ja eli sukulaisten tuella sisarustensa kanssa. Pian hän joutui jättämään Itävallan ja lähtemään Englantiin, jossa hän alkoi saada opetusta Carl Fleschiltä vuonna 1939. Hän onnistui hankkimaan paljon esiintymiskokemusta jo teininä. Vuonna 1946 hän voitti Carl Flesch -kilpailussa kultamitalin. Palkintoon kuului myös tilaisuus esiintyä Albert Hallissa, jossa hän oli solistina Ludwig van Beethovenin viulukonserton esityksessä Lontoon filharmonisen orkesterin kanssa tammikuussa 1948. Brainin alkoi kuitenkin syventyä toimintaansa kamarimuusikkona. Monivuosikymmenisellä urallaan Amadeus-kvartetin johdossa Brainin esitti mm. Haydnia, Mozartia, Beethovenia ja Schubertia. Kokoonpano kuitenkin esitti modernimpaakin musiikkia, kuten Béla Bartókia ja jopa Wienin toisen koulukunnan tuotantoa. 80-vuotispäiväänsä vuonna 2003 Brainin juhlisti esiintymällä konsertissa Wigmore Hallissa. Hän oli naimisissa preussilaissyntyisen Katinka Kottowin kanssa, ja parilla oli tytär Ann. Brainin kuoli syöpään 82 vuoden iässä. == Lähteet == Luokka:Itävaltalaiset viulistit Luokka:Brittiläiset viulistit Luokka:Vuonna 1923 syntyneet Luokka:Vuonna 2005 kuolleet
Siegmund Nissel

Siegmund Nissel (3. tammikuuta 1922 – 21. toukokuuta 2008) oli itävaltalaissyntyinen viulisti, joka tuli tunnetuksi toimimalla Amadeus- kvartetin toisena viulistina vuosina 1947–1987. Hän myös päätti kvartetin nimen. Alun perin Nissel oli lähtöisin Münchenistä. Hän aloitti viulunsoiton kuusivuotiaana ja muutti Wieniin yhdeksän vuoden iässä. Vuonna 1938 hän pääsi natsien miehittämästä Itävallasta Britanniaan.The Guardian: Siegmund Nissel Nisselillä oli eräänlainen kvartetin "liikemiehen" rooli, sillä hän muun muassa vastasi yhteistyötä koskevasta neuvottelemisesta Deutsche Grammophonin kanssa. Nissel jatkoi esiintymistä myös kokoonpanon hajottua ja oli kysytty pedagogi. Hänen vaimonsa Muriel kirjoitti kirjan Married to the Amadeus: Life With a String Quartet (1998). == Lähteet == Luokka:Itävaltalaiset viulistit Luokka:Brittiläiset viulistit Luokka:Vuonna 1922 syntyneet Luokka:Vuonna 2008 kuolleet
Hi-Five

Hi-Five oli yhdysvaltalainen R&B-kvintetti; Wacosta, Texasista. Yhtye perustettiin vuonna 1990 ja koostui Tony Thompsonista, Roderick ”Pooh” Clarkista, Marcus Sandersista, Russell Nealistä ja Toriano Easleystä. Treston Irby korvasi myöhemmin Easleyn. Hi-Five julkaisi esikoisalbuminsa Hi-Five vuonna 1990. Albumin kappale ”I Like the Way (The Kissing Game)” sijoittui Billboard Hot 100 -listan ensimmäiselle sijalle. ==Diskografia== ===Studioalbumit=== *Hi-Five (1990) *Keep It Goin' On (1992) *Faithful (1993) *The Return (2005) *The EP (2014) *Legacy (2017) ===Kokoelma-albumit=== *Greatest Hits (1994) ==Lähteet== Luokka:New jack swing -yhtyeet Luokka:Yhdysvaltalaiset poikabändit Luokka:Yhdysvaltalaiset popyhtyeet Luokka:Yhdysvaltalaiset rhythm and blues -yhtyeet Luokka:Yhdysvaltalaiset soulyhtyeet
Brigitte Engelhard

Brigitte Engelhard (s. 1949 Salzburg) on itävaltalainen pianisti, cembalisti ja urkuri. Hän valmistui Mozarteumista solistin diplomilla sekä pianon- että cembalonsoitossa. Hän on haluttu solisti ja kamarimusiikin esittäjä kansainvälisellä tasolla. Hän on kiertänyt esiintymässä Euroopassa, Yhdysvalloissa ja Aasiassa. Lisäksi hän on tehnyt useita levytyksiä. Koska Engelhard tuntee laajasti eri kosketinsoittimia, hänellä on mahdollisuus tulkita musiikkia niin historiallisin esittämistekniikoin kuin modernein tavoin.Bach-Cantatas.com: Brigitte Engelhard (Harpsichord, Organ) Engelhard on myös opettaja Salzburgin Mozarteumissa. == Lähteet == Luokka:Itävaltalaiset pianistit Luokka:Cembalistit Luokka:Itävaltalaiset urkurit Luokka:Vuonna 1949 syntyneet Luokka:Elävät henkilöt
Johan Lilius (professori)

Carl Johan Lilius (s. 22. elokuuta 1964 Helsinki) on Lilius-sukuun kuuluva Åbo Akademin tietotekniikan professori. Johan Lilius syntyi professori, pääjohtaja Henrik Liliuksen ja professori Pirkko Laineen perheeseen. Hänen puolisonsa vuodesta 1994 on puheterapeutti Katriina Kirjavainen. Liliuksesta tuli Åbo Akademin tietotekniikan professori vuonna 2001. Lilius valmistui diplomi- insinööriksi Teknillisestä korkeakoulusta 1989 ja väitteli siellä tekniikan tohtoriksi 1995. Hän on erikoistunut sulautettujen järjestelmien tietotekniikkaan ja tutkinut myös formaaleja kieliä. Lilius on laatinut alaltaan yli 150 tieteellistä julkaisua ja viitisenkymmentä teknistä raporttia sekä ohjannut kymmenkunta väitöstyötä ja useita kymmeniä muita opinnäytteitä.Johan Lilius, professor. Åbo Akademin henkilösivu (engl.) (Viitattu 5.3.2018) == Lähteet == Luokka: Åbo Akademin professorit Luokka: Suomalaiset professorit Luokka: Suomalaiset insinöörit Luokka:Vuonna 1964 syntyneet Luokka:Elävät henkilöt
Rick Hoffman

Rick Edward Hoffman (s. 12. kesäkuuta 1970 New York) on yhdysvaltalainen näyttelijä. Hänet tunnetaan parhaiten roolistaan Louis Littinä televisiosarjassa Pukumiehet. Hoffman syntyi New Yorkissa Charlie ja Gail Hoffmannille ja varttui Roslyn Heightsissa New Yorkin osavaltiossa. Hoffman on juutalainen. Hän valmistui Old Westburyn The Wheatley Schoolista ennen Arizonan yliopistoon menemistä. Valmistumisen jälkeen Hoffman muutti Los Angelesiin Kaliforniaan aloittaakseen näyttelijänuran. ==Filmografia== ===Elokuvat=== Vuosi Nimi Rooli Muuta 1997 Salaliittoteoria Security Guard 1998 Tappava ase 4 Police Officer 2002 Verivelka James Lockridge 2004 The Day After Tomorrow New York Businessman Ei mainittuna lopputeksteissä Our Time Is Up Gay Man Lyhytelokuva Cellular Lawyer 2005 Julkkispelaaja Patrick Van Dorn Hostel American Businessman 2007 Smiley Face Angry Face The Condemned Goldy Hostel: Part II American Businessman Esiintyy takaumassa Postal Mr. Blither 2014 Locker 13 Armando ===Televisiosarjat=== Vuosi Nimi Rooli Muuta 2000 The $treet Freddie Sacker 2001–2002 Philly Terry Loomis 2002–2005 Bernie Mac Show Jerry Best 10 jaksoa 2002 Andy Richter Controls the Universe Arnich 2002 Yli synkän virran Phil Berman Jakso: ”As If by Fate” 2003, 2009 C.S.I. Miami Bruno Gomez / Darren Ripley Kaksi jaksoa 2004 Oikeus ja kohtuus D.A. Harvey Clarke Kolme jaksoa Monk Agent Kohlms Jakso: ”Monk Meets the Godfather” 2005 C.S.I. New York Dr. Miles Feldstein Yksi jakso 2006 Rouva presidentti Lance Addison Kaksi jaksoa American Dad! Caroler #1 / John Hinkley (ääni) Jakso: ”The Best Christmas Story Never Told” 2007 Chuck Agent Scary Jakso: ”Chuck Versus the Sandworm” C.S.I. Michael Raykirk Jakso: ”Cockroaches” Shark Sam Harris Jakso: ”Here Comes the Judge” 2007–2009 Samantha Chase Chapman Toistuva rooli, yhdeksän jaksoa 2008 Kova laki: Erikoisyksikkö Gary Lesley Jakso: ”Closet” Las Vegas Scott Noel Jakso: ”2 on 2” NCIS Rikostutkijat Kelvin Ridgeway Jakso: ”In the Zone” Viekkaat veijarit Alan Hoss Jakso: ”The Two-Horse Job” 2009 Ritari Ässä Christopher Stevens Kaksi jaksoa Paljastavat valheet Peters Jakso: ”The Best Policy” 2010 Better Off Ted Veridian Foundation Head Jakso: ”Mess of a Salesman” Tulilinjalla Shelly Jakso: ”Ilsa Pucci” Mentalisti Christopher Lynch Jakso: ”Red Letter” Num3rot Award Show Producer Jakso: ”And the Winner Is...” 2011– Pukumiehet Louis Litt Päärooli 2016 Ballers NFL PA Rep Jakso: ”Most Guys” ==Lähteet== ==Aiheesta muualla== Luokka:Amerikanjuutalaiset Luokka:Vuonna 1970 syntyneet Luokka:Yhdysvaltalaiset elokuvanäyttelijät Luokka:Yhdysvaltalaiset näyttelijät Luokka:Yhdysvaltalaiset televisionäyttelijät Luokka:Elävät henkilöt